**Yleislääketieteen erikoistujaseminaari**

**Osaamisalue:** Oma osaaminen ja tiedonhallinta

**Moniongelmainen potilas – työkaluja erikoistuvalle lääkärille työkykyarvioon ja ammatillisen kuntoutuksen suunnitteluun**

Aika: Torstai 10.10.2019 klo 11.30 – 15.45

Paikka: Vaasa, Silveria, Vöyri kokoustila, Ruutikellarintie 4

Kohderyhmä: Yleislääketieteen erikoistujat ja terveyskeskuksen YEK vaiheen lääkärit, haetaan erikoislääkärikoulutuksen teoreettisen koulutuksen tunteja yleislääketieteelle 4 tuntia ennakkotehtävineen

Kouluttajat: Anja Vakkala – Ylinen, yleislääketieteen erikoislääkäri, Vaasan terveyskeskus

Tanja Eriksson, koulutusylilääkäri VSSHP PTH-yksikkö, Vaasan terveyskeskus

Veera Veromaa, koulutusylilääkäri, kliininen opettaja VSSHP/TY PTH-yksikkö

Tausta: Moniongelmaisen potilaan hoito on vaativaa. Työikäisillä on tärkeää huomioida sairauksien diagnostiikan ja hoidon ohella myös työkyky. Terveyskeskuslääkäri arvioi ja ottaa kantaa potilaiden toiminta- ja työkykyyn lähes päivittäin. Ammatillisen kuntoutuksen suunnitelmia tehdään potilaille, joilla ei ole työterveyshuoltoa. Suunnitelman tekeminen on tiimityötä, jossa lääkärillä on tärkeä rooli.

Tavoite: Saada työkaluja hoitaa moniongelmaisia potilaita terveyskeskuksessa. Oppia toimintakyvyn ja työkyvyn arvioinnin perusteet. Ymmärtää kokonaisvaltaisen työotteen ja moniammatillisuuden merkitys työkyky arviointia ja ammatillisen kuntoutuksen suunnitelmaa tehdessä.

Menetelmät: Ennakkotehtävä, tietoiskut, ryhmätyöt ja ohjattu keskustelu

Ilmoittautuminen ja ennakkotehtävän palautus 3.10.2019 mennessä ann-sofi.vestman@vaasa.fi

**OHJELMA**

Klo 11.30 – 12.30 Lounas Silveriassa

Klo 12.30 – 13.45 Terveiset yliopistolta! Miten erikoislääkärikoulutuksen uudistus etenee?

Klo 13.45 – 14.00 Kahvi

Klo 14.00 – 15.45 Ennakkotehtävän purku

 Moniongelmainen potilas; toimintakyvyn ja työkyvyn arviointi

 Ammatillinen kuntoutus ja moniammatillinen yhteistyö

**Ennakkotehtävä:**

1. Kerro lyhyesti potilaasta, jossa vastaanotolla tuli esiin monta ongelmaa. Valitse työikäinen potilas. Miten toimit? Millaisen hoitosuunnitelman teit?
2. Kirjoita lyhyt yhteenveto potilaasta, jolle olet tehnyt B-lausunnon pitkittyneen sairasloman vuoksi tai potilaasta, joka on tullut vastaanotolle pyytäen päästä sairaseläkkeelle. Miten toimit? Millaisen hoitosuunnitelman teit? Jos et ole tehnyt B lausuntoa, valitse työikäinen potilas, jolle teit SVA todistuksen sairaslomaa varten.
3. Kirjaa yksi asia mitä haluaisit oppia ammatillisesta kuntoutuksesta.

 TERVETULOA!